**SZAKMAI BESZÁMOLÓ**

Tartalomjegyzék:

- Szakmai működés, működés alapelvei

- Humán erőforrás

- Tárgyi feltételek

- Szolgáltatások

- Együttműködés más egészségügyi szolgáltatóval

- Ellátott kerület és 2016/2017 betegforgalmi adatai

- Tipikus lakossági észrevételek

1. **Szakmai működés, működés alapelvei**

Tökéletes funkció tökéletes esztétikával párosítva, ezt a kettős célt tűztük ki. Hosszú távon gondolkodunk, ezért nincs megalkuvás a minőségben, szerintünk csak így lehet felelősséggel garanciát vállalni. Ugyanakkor hiszünk a mosoly erejében, egy boldog, szép mosoly által mind önmagunk, mind környezetünk megítélése pozitívabb lesz, életminőségünk nagymértékben javul. Cégünk nem akar a "nagyüzemi-futószalagos", sokszékes rendelők sorába beállni, inkább a hosszútávú, személyes kapcsolat kialakítására, a baráti, bensőséges hangulat megteremtésére törekszik. Nagy hangsúlyt fektetünk a kommunikációra. A kezelések alapos megbeszélése, tervezése során az egyéni igényeket maximálisan figyelembe vesszük, hogy a fogászati kezelés teljesen személyre szabott legyen. Mindig több megoldás van, ezért igyekszünk mindenkit tökéletesen informálni azért, hogy megfelelő biztonsággal tudjon döntést hozni fogászati kezelését illetően. Ezzel is szeretnénk hangsúlyozni pácienseink egyenrangú félként való részvételét, és elősegíteni egy baráti kapcsolat kialakulását - ilyen viszonyban mi is sokkal jobban szeretünk dolgozni.

1. **Humánerőforrás**

A vállalkozás sikere a páciensek megelégedettségében tükröződik, ezért a hangsúly a páciensek igényeinek megfelelő színvonalú biztosításában van, ami viszont leginkább az alkalmazottakon keresztül nyilvánul meg. Ezért az alkalmazottak kiválasztásánál a fő szempontok: a kiváló szakmai képzettség és gyakorlat mellett, a jó kommunikációs és empátiás készség megléte, közösségi szellemű gondolkodás.

Létszámadatok:

|  |  |
| --- | --- |
| Megnevezés | Létszám |
| Fogszakorvos | 1 fő |
| Fogorvos | 7 fő |
| Fogászati asszisztens | 5 fő |
| Röntgen asszisztens | 2 fő |

1. **Tárgyi feltételek**

A fogászati ellátás infrastrukturális és tárgyi feltételeit az önkormányzattal karöltve (elöregedett fogászati kezelőegységek cseréje) folyamatosan javítottuk és ez a törekvésünk folyamatos. A jobb minőségű betegellátás biztosítása érdekében a következő fejlesztések történtek cégünk részéről az egyes praxisokban: rendelők teljes tatarozása, rendelői bútorzat cseréje, nyílászáró csere, fogászati berendezések vásárlása (mint pl. orálkamera, apexlokátor (gyökérkezeléshez), autokláv, 3d röntgen) számítógépes hálózat fejlesztése. A páciensek a fent megnevezett fejlesztéseknek/befektetéseknek köszönhetően egy magánrendelő kényelmét élvezve vehetik igénybe a legmagasabb minőségi és esztétikai igényt is kielégítő fogászati ellátásunkat.

1. **Szolgáltatásaink**

Magán és körzeti betegek ellátását is elvégezzük. A legmodernebb anyagokkal és technikai eszközök segítségével kezeljük pácienseink fogászati problémáit.  
  
A hagyományos fogászati kezelések, az implantáció, a fogfehérítés, fogékszer felragasztás, az ambulánsan végezhető fogászati beavatkozások teljes palettája rendelkezésre áll.

* Diagnosztika (saját digitális hagyományos, panoráma és 3D röntgenkészülékünk van, így nincs szükség további intézmények felkeresésére a kezelések során)
* Szájhigiéniai kezelések
* Esztétikai fogászat
* Konzerváló fogászat
* Gyermekfogászat
* Fogpótlások
* Szájsebészet

Az akut ellátás - azonnali beavatkozás szükségessége - folyamatos, egész nap elérhető. A konzerváló kezelésre, fogpótlásra, implantációra előjegyzési rendszer működik.

Nagy problémát jelent számunkra a környékbeli fogászati rendelések kimaradása, szabadság, ünnepek környékén, melyről soha semmilyen információt, helyettesítési felkérést a rendelést (nem) üzemeltető kollégától nem kapunk. Ezúton kérnénk a tisztelt Képviselő-testület segítségét, hogy a környékbeli rendelést üzemeltető kollégák felé jelezzék ezt a problémát.

Szintén gondot okoz és egyben nagy igény mutatkozik a hétvégi és ünnepnapokra korlátozó ügyeleti ellátásra, akár a környező kerületek önkormányzataival együttműködve.

1. **Együttműködés más egészségügyi szolgáltatóval**

Mottónk, hogy az aktuális problémára specializálódott szakorvost nyújtsunk mindenki számára. Így tudunk tömésekkel és fogpótlásokkal foglalkozó kollégát, fogszabályozó, szájsebész, illetve ínysorvadást gyógyító fogorvost ajánlani a hozzánk érkező pácienseknek.

Szakellátást végző kollégák

|  |  |
| --- | --- |
| Megnevezés | Látszám |
| Konzerváló fogszakorvos | 2 fő |
| Szájsebész | 2 fő |
| Fogszabályzó szakorvos | 1 fő |

Cégünk nagy hangsúlyt fektet a munkavállalók szakmai továbbképzéseire, így fontosnak éreztük, hogy házon belül megoldjuk a fogorvosaink szakosodását és akkreditált képzőhellyé váljunk a konzerváló fogászat és fogpótlástan terén. Jövőbeli terveink között szerepel a szakorvosképzés bővítése új szakterületekre.

1. **Betegforgalmi adatok**

|  |  |  |  |  |
| --- | --- | --- | --- | --- |
| **Cégnév** | **Körzet** | **Időszak** | **Forgalmi adatok** | |
| **Páciens** | **Beavatkozás** |
| ERFOG Kft. | 400096613 - Dr. Herczeg Mátyás | 2016.01.01. - 2016.12.30. | 1897 | 6220 |
| 400096613 - Dr. Herczeg Mátyás | 2017.01.02. - 2017.10.31. | 1588 | 5119 |
| 400096611 - Dr. Széplaki-Miszti Júlia | 2016.01.01. - 2016.12.30. | 1879 | 6264 |
| 400096611 - Dr. Széplaki-Miszti Júlia | 2017.01.02. - 2017.10.31. | 1443 | 5503 |
| 400096620 - Dr. Szala Nóra | 2016.01.01. - 2016.12.30. | 770 | 3337 |
| 400096620 - Dr. Szala Nóra | 2017.01.02. - 2017.10.31. | 755 | 3316 |
| FODI-DENT Kft. | 400096612 - XX. KER. 4. RENDELŐ | 2016.01.01. - 2016.12.30. | 2157 | 6835 |
| 400096612 - XX. KER. 4. RENDELŐ | 2017.01.02. - 2017.10.31. | 1814 | 5884 |

1. **Lakossági visszajelzések**

A kerületi lakosság részéről nagyon sok pozitív visszajelzés érkezett mind az önkormányzathoz, mind pedig cégünkhöz a fogorvosaink és asszisztenseink munkájával kapcsolatban, kiemelve a kedvességét, szakmai felkészültségét. Mindegyikük egytől egyig elhívatott személyiség, akik éppúgy nagy hangsúlyt fektetnek a prevencióra, mint a fogmegtartó kezelésekre. Számukra a rendelési időnek csak a kezdő időpontja a biztos, a vége akkor van, amikor üres a váróterem. A páciensektől nem válnak el a rendelő ajtó becsukódását követően, hanem képletesen szólva a kezüket fogják a teljes gyógyulásig.